Den Vest-Sjællandske Avis, 1839-09-12
Jndenlandske Efterretninger. Kjøbenhavn. Af den Berl. Tidendes Oversigt over Kjøbenhavns Handel i August Maaned uddrage vi Følgende: Antallet af de fra Udlandet ankomne Skibe vare 211 foruden flere Skibe fra Frankrig og andre Lande, der have losset en Deel af deres Ladninger paa Rheden. Antallet af de til Udlandet afgaaede Skibe var 169 og deriblandt 14 til Norge og 9 til England. Fra Provindserne udgjorde Antallet af de ankomne Fartøier af alle Slags 414, fra Hertugdømmerne 69, fra de nordlige Bi lande 9, ialt 492. - Kornvarer. Tilførselen var paa Grund af Aarstiden kun ringe; den udgjorde fra Provindserne ialt kun 22000 Tdr. og fra Udlandet kun omtrent 6500 Tdr., meest bestaaende i Hvede og Havre. Med Hensyn til Afsætningen og især til Priserne er jo naturligviis Alt spændt paa Udfaldet af Høsten i England og Norge, de tvende Lande, hvortil vi i Almindelighed pleie at have den største Afsætning. Vi have i vor Tidende jevnligt gjort vore Læsere bekjendte med de Efterretninger, vi have modtaget fra disse Lande, saavidt vi kunne skjønne, bliver Høsten der dog kun en Middelhøst og, hvis Veiret vedbliver at være ustadigt, i England, hvad Vaarsæden angaaer, sikkert endnu ringere. det Tilfælde formene vi, at man kan gjøre bestemt i Regning paa god Afsætning af den store Høst, som vi hos os kunne vente af Byg. Hvorledes Udfaldet af denne Kornarts Høst har været i Norge, er og endnu ikke bekjendt. Af Byg ere her i August solgte flere Partier (6-radet) til Bryggere til 2 Rbmk. pr. Tønde over Capitelstaxten for d. A., og 2-radet til Modtagelse i Provindserne til 5 Mk. a 5 Mk. 8 s.H. Bc. pr. Tønde (20 a 22 Rbmk.); af nyt Byg er ogsaa solgt et lidet Partie at modtage i October Maaned i Provindserne til 20 Rbmk. Rug. Vor Høst bliver med Hensyn til Qvantiteten langtfra saastor som ifjor, derimod skal Qvaliteten være fortrinlig. Man har imidlertid Grund til at antage, at der maa være endnu endeel Forraad i Landet fra ifjor. Afden østersøiske Rug, som her har ligget paa Lager, er der i Løbet af August solgt flere Partier til 6 a 6 Mk. 8 s. H. Bc. pr. Tønde, blandt hvilke endog et Partie paa 1000 Tdr. er kjøbt til Forsendelse til England. Man er nu spændt paa den forestaaende Rentekammerets Licitation, som foreløbigen vil afgjøre Prisen. J Hvede var der kun liden Omsætning, hvilket tildeels ogsaa maa tilskrives det saare ringe Forraad, vi have deraf. Man kan med Hensyn til Prisen endnu ikke have nogen bestemt Mening, da man hverken kjender nøie til Høstens Udfald her i Landet eller i England. Nogle mindre Partier ere blevne solgte August til 7 a 8 Rbd. pr. Tønde. Af Raps kunne vi antage, at der i Løbet af August er bleven solgt 10 til 11000 Tdr., for Størstedelen til Fabrikerne her. De obtinerede Priser vare 8 1/4 a 8 3/4 Rbd. pr. Tønde. – Udførselen til Ud- og Jndlandet har været 160000 Tdr. Kornvarer, foruden 600000 Pd. Hvedemeel og 400000 Pd. Brød til fremmede Steder. Under Titel af: "Et Par Ord om en døvstumArrestantindes Aandsudvikling, som Bidrag til at bestemme saadanne Ulykkeliges Strafskyldighed har Hr. Generalkrigscommissair Neergaard i disse Dage udgivet et lille Skrift (54 S. Svo, hos Reizel), indeholdende Resultatet af en Undersøgelse, Forf. har havt Leilighed til at anstille om et for Tyverie actioneret døv stumt Fruentimmers intellectuelle Standpunkt, og som saavel ved Sagens egen Jnteresse som ved de Humanitets Hensyn og de i det Hele sunde og rigtige Anskuelser, Forf. paa den ham eiendommelige Maade her søger at gjøre gjeldende, fortjener ikke blot vore Juristers, men ogsaa den større Almeenheds Opmærk(Kbhvnsp.) somhed.